เฮเลนาแห่งเดนมาร์ก

เจ้าหญิงเฮเลนาแห่งเดนมาร์ก (ราว ค.ศ. 1180 - 22 พฤศจิกายน ค.ศ. 1223 ในลือเนอบวร์ค) ทรงเป็นทายาทผู้สืบตำแหน่งเมืองการ์ดิงและดัชเชสพระชายาแห่งลือเนอบวร์ค

เจ้าหญิงเฮเลนาเป็นพระราชธิดาในพระเจ้าวัลเดมาร์ที่ 1 แห่งเดนมาร์กกับโซเฟียแห่งมินสก์ และเป็นพระขนิษฐาในอิงเงอบอร์กแห่งเดนมาร์ก สมเด็จพระราชินีแห่งฝรั่งเศส

ในฤดูร้อน ค.ศ. 1202 ที่เมืองฮัมบูร์ก เจ้าหญิงเฮเลนาเสกสมรสกับดยุกวิลเลียมแห่งลือเนอบวร์ค เจ้าหญิงเฮเลนากับดยุกวิลเลียมทรงมีโอรสหนึ่งพระองค์คือ อ็อทโทที่ 1 ดยุกแห่งเบราน์ชไวค์-ลือเนอบวร์ค หลังจากดยุกวิลเลียม พระสวามีสิ้นพระชนม์ใน ค.ศ. 1213 พระเชษฐาของพระองค์คือ จักรพรรดิอ็อทโทที่ 4 แห่งจักรวรรดิโรมันอันศักดิ์สิทธิ์ ทรงปกครองลือเนอบวร์ค ในฐานะผู้สำเร็จราชการของอ็อทโท ดยุกวัยเยาว์ ดยุกอ็อทโทได้รับการแต่งตั้งให้เป็นทายาทในกรรมสิทธิ์ที่ดินของตนเองของตระกูลเวล์ฟ โดยสมเด็จลุง คือ ไฮน์ริชที่ 5 เคานต์พาลาไทน์แห่งไรน์

เจ้าหญิงเฮเลนาสิ้นพระชนม์ใน ค.ศ. 1233 และพระศพฝังที่อารามคณะเบเนดิกทีนเซนต์ไมเคิลในลือเนอบวร์ค

อ้างอิง

เจ้าหญิงเดนมาร์ก
ดัชเชสแห่งเบราน์ชไวค์-ลือเนอบวร์ค